《归舟晚泊登峰望家山》
明代·释今邡

停棹寒江日欲斜，竹林烟暝有人家。燎原野火明深岸，宿浦渔舟胶浅沙。

密树叠成浓黛色，高峰远出隐红霞。云山未易轻言别，才溯洄流兴已赊。

作者简介：今邡，字姜山。新会人。俗姓莫，原名微，字思微。诸生。明桂王永历十四年（一六六〇）落染受具。清圣祖康熙七年（一六六八），为雷峰监院。后居福州长庆坐化。事见《海云禅藻集》卷二。